b'\n_START_ARTICLE_\nIncomplete\n_START_SECTION_\nMusiikkivideo\n_START_PARAGRAPH_\nMusiikkivideon kappaleeseen "Incomplete" ohjasi Joseph Kahn. Videossa b\xc3\xa4ndi laulaa hyl\xc3\xa4tyn n\xc3\xa4k\xc3\xb6isess\xc3\xa4 ymp\xc3\xa4rist\xc3\xb6ss\xc3\xa4 ja jokainen b\xc3\xa4ndin j\xc3\xa4sen on tekemisiss\xc3\xa4 eri elementin kanssa. Joseph Kahn k\xc3\xa4ytti jokaista elementti\xc3\xa4 ilmaisemaan jokaisen laulajan erilaisen persoonallisuuden. H\xc3\xa4n p\xc3\xa4\xc3\xa4tti A.J. McLeanin kuvastavan b\xc3\xa4ndin rock&roll-herkkyytt\xc3\xa4 h\xc3\xa4nen "palavalla valollaan ja Hollywood-cooliudellaan", joten h\xc3\xa4n kuvasi McLeania aurinkona t\xc3\xa4m\xc3\xa4n ajaessa klassista vanhaa autoa auringon laskiessa. "Elementit hyv\xc3\xa4ilev\xc3\xa4t heid\xc3\xa4n esityksi\xc3\xa4\xc3\xa4n, joten ne tuntuvat aivan tunteilta." Nick Carter on "v\xc3\xa4lill\xc3\xa4 eritt\xc3\xa4in ep\xc3\xa4vakaa; kaunis katsottava, mutta vaarallinen jos menee liian l\xc3\xa4helle", joten h\xc3\xa4n esitt\xc3\xa4\xc3\xa4 tulta. Videossa Carter pn sytytt\xc3\xa4nyt McLeanin \'68 GTO:n tuleen. Howie Dorough, Kahnin mukaan "ryhm\xc3\xa4n ovelin kundi", esitt\xc3\xa4\xc3\xa4 sadetta. H\xc3\xa4n istuu vanhan Joshua-puun alla tuulenpuuskan tuodessa sateen mukanaan. Kevin Richardson, "kaikkein aikuisin ja pid\xc3\xa4tt\xc3\xa4ytynein" Backstreet Boy, on "kylmempi", joten h\xc3\xa4n esitti lunta. H\xc3\xa4n soittaa pianoa keskell\xc3\xa4 palanutta mets\xc3\xa4\xc3\xa4 kun lumipyry alkaa ja savua nousee maasta. Brian Littrellist\xc3\xa4, jota Kahn kuvaa "isoksi palloksi energiaa, jota ei voi pys\xc3\xa4ytt\xc3\xa4\xc3\xa4", tuli meress\xc3\xa4 vellovat aallot. H\xc3\xa4n seisoo vedess\xc3\xa4 myrskypilvien ilmestyess\xc3\xa4 h\xc3\xa4nen yl\xc3\xa4puolelleen._NEWLINE_Videossa k\xc3\xa4ytet\xc3\xa4\xc3\xa4n p\xc3\xa4iv\xc3\xa4nvalon eri tasoja ja p\xc3\xa4iv\xc3\xa4n eri aikoja. Ryhm\xc3\xa4 kuvasi videon Lancasterissa ja Zuma Beachilla, Kaliforniassa, liikkuen paikasta toiseen hy\xc3\xb6ty\xc3\xa4kseen laskevasta auringosta.'